Alte etât di mieç

De Vichipedie, la enciclopedie libare dute in marilenghe.

Si clame Alte etât di mieç che part de etât di mieç che scomence cu le colade dal Imperi roman d' Ocident in tal 476 d.C,fin in tal an 1000.

Daspo de deposizion dal ultin imperadôr roman Romolo Augustolo in tal 476,nissun al cjape pui il puest di Imperadôr.

L' imperi bizantin manten le sovranitât parsore lis tiaris che jerin une volte dal Imperi roman d'Ocident. Lis popolazion gjermanichis stanziadis su chestis tiaris,recognossin le autoritât dal imperadôr di Costantinopoli. L'imperi bizantin al cîr di controlâ ancje le Glesie,ma cjate le fuarte oposizion dal Pape. Daspo lis invasions dai barbars e le opare dal imperadôr Giustinian che al veve cirût di tornâ a cjapâ lis tiaris piardudis,le fin dal secul VIII al viôt il regno dai Francs a Ocident , i Langobarts in te Italie setentrionâl,l' Imperi bizantin in tal sud de Italie e in tai Balcans.

[cambie] Le Glesie

Le alte etât di mieç al viôt ancje le riorganizazion de Glesie ,che cjate simpri pui afermazion e interês de bande de popolazion,fin a deventâ une sorte di federazion di glesis episcopâls. I vescui sielzevin il clero locâl e vevin ancje une buine colaborazion cul podê civîl

Il vescul di Rome al leve cjapant simpri pui impuartance in tal contest de gjerarchie de Glesie,e lu puartarâ a vê simpri pui odê e a confrontasi cu le Glesie d' Orient parsore cuestions di teologjie ,come par il fat de iconoclastie in tal secul VIII.

Intant,in te Europe dal secul VI,al cjape simpri pui man il fenomeno dai rimîts ,che divente une novitât simpri pui difondude in te tradizionâl societât cristiane. Cui che sielzeve di deventâ rimît,al voleve vivi seont ce ch'al diseve il Vanseli,in te penitence,preant,cirint di vivi come Jesus al veve tant predicjât. I prins a lâ daûr chest model di vite,forin i anacorêts,omps che levin a vivi in tal isolament pui complet,cence volê un contat uman.Daspo,chest mût di vivi al ven cambiât:si capîs le bisugne divivi in comunitât,regolade da une disipline: scomenzin a nassi i munistîrs.

Sant Antoni Abât , San Basili il Grant e San Pacomi forin i iniziadôrs di chest moviment in Orient. Ienfri il IV e il VI secul,muinis e rimîts si difondin in dute Europe. In Italie San Benedet in tal 529,al va a stâ a Montcjassin,par fondâ le so abazie e al e' il prin a da al moviment une regule,cognossude ancjmo uê.

In Irlande,il moviment al e' difondût da San Colomban (nassût dongje il 530)

[cambie] I Barbars

Barbar e je une peraule inventade dai Romans par indicâ le int che no jere romane e vignive di fûr.Fevelavin une lenghe che i legjonârs romans no cognossevin e par tancj motîfs jerin diferents dai Romans stês.

Lis popolazions di provenience da l' Europe dal Nord e dal Est,vignivin a contat cu i Romans,pocâs da la bisugne di cjatâ condizions di vite miôrs di chês che vevin lassât. I legjonârs romans jerin soldâs di mistîr in tal esercit di Rome ,in tal timp dai imperadôrs,jerin une clase privilegjade che no voleve tornâ a fâ i mistîrs che une volte jerin dal soldât de republiche. Par chest motîf i barbar come i Gjermans, i Sarmâs e i uerîrs de Persie,jentrin a fâ part dal esercit imperîal roman,par rivâ ,cul passâ dal timp,a deventâ ancje gjenerâi (Stilicon,un dai ultims gjenerâi romans,al jere di origjne gjermaniche,deventât roman). Se da une bande Rome faseve uere cuintri i barbars,di chê âte ju faseve jentra te sô societât,fin cuant che i barbars,di fat,jerin deventâs romans.

Altris lenghis